***Germanodactylus*** ("njemački prst") je rod pterosaura pterodaktiloida iz skupine Dsungaripteroidea, koji su pronađeni u kasnojurskim stijenama u Njemačkoj, uključujući i u solnhofenskom krečnjaku. Dugo se smatralo da njegovi primjerci pripadaju rodu *Pterodactylus*. Njegova karakteristična osobina je kresta na glavi.

Opis
----

Restauracija *G. rhamphastinus*
*Germanodactylus* je bio otprilike iste veličine i težine kao gavran. *G. cristatus* je imao raspon krila od 0,98 m i lubanju dužine 13 cm, dok je *G. rhamphastinus* bio malo veći, sa rasponom krila od 1,08 m i dužinom lubanje od 21 cm.

### Kresta na glavi

*Germanodactylus* je poznat po svojoj kresti na glavi, koja je imala koštani dio (nizak greben koji se protezao po središnjoj liniji lubanje) i dio od mekog tkiva, koji je bio više nego dvostruko viši. Koštani dio ne proteže se toliko daleko uz lubanju kod *G. cristatus* kao kod *G. rhamphastinus*. Dio od mekog tkiva isprva nije bio poznat, a prvi ga je opisao S. Christopher Bennett tek 2002. godine. Vjerovatno se sastojao od okoštalog epiderma. *Germanodactylus* je prvi rod za koji se zna da je posjedovao meki dio kreste, ali su slične strukture vjerovatno bile česte među pterosaurima. Sada je poznato da su takve kreste bile mnogo češće među pripadnicima Pterosauria. Od do sada poznatih pterosaura, najprimitivnija forma sa takvom krestom je *Austriadactylus*, a najnaprednije su *Hamipterus* i *Tapejara*. *Darwinopterus* i *Cuspicephalus* također posjeduju kreste od "vlaknaste" kosti, pokazujući da je ta osobina homologija, a ne homoplazija.

Klasifikacija
-------------

Ovaj rod je nespecijaliziran u odnosu na kredske pterosaure i svrstavan je na različite pozicije unutar Pterosauria. Yang Zhongjian, koji mu je dao naziv, dao mu je vlastitu porodicu Germanodactylidae. Bennett je uključio taj rod u porodicu Pterodactylidae, a Alexander W.A. Kellner je u svojoj filogenetskoj analizi iz 2003. zaključio da je u srodstvu sa rodom *Pterodactylus*. David M. Unwin je, s druge strane, više naginjao tome da je on primitivan pripadnik Dsungaripteroidea, grupe koja je evoluirala u specijalizirane lovce na školjke. Maisch i koautori smatrali su rod *Germanodactylus* parafiletičnim, što znači da njegove dvije vrste nisu bile kongenerične. Naziv "*Daitingopterus*" koristio se za "*G. rhamphastinus*" u jednoj tabeli, ali pravila ICZN-a nisu ispoštovana, zbog čega je taj novi naziv bio *nomen nudum*. Međutim, Maisch i koautori svrstali su obije vrste roda *Germanodactylus* u Dsungaripteroidea, za razliku od Unwina. Vidovic i Martill u svojoj kladističkoj analizi nisu samo smatrali sadržaj roda *Germanodactylus* parafiletičnim, već i da su te dvije vrste sasvim različite. *G. cristatus* se smatrao sestrinskim taksonom Dsungaripteroidea i Azhdarchoidea, dok je "*G. rhamphastinus*" bio sestrinski takson grupe koju su zvali Aurorazhdarchidae. Vidovic i Martill nisu predložili novi naziv za "*G. rhamphastinus*", ali su predložili da bi mogao predstavljati odraslu jedinku *Diopecephalusa*, ukoliko bi se taj rod ikada pokazao važećim.

Historija
---------

*G. cristatus* se zasniva na primjerku BSP 1892.IV.1, iz solnhofenskog krečnjaka u Eichstättu, Njemačka. Plieninger ga je 1901. isprva opisao kao primjerak vrste *Pterodactylus kochi*, a Carl Wiman mu je 1925. dao njegov trenutni naziv vrste, koji na latinskom znači "sa krestom". Yang Zhongjian 1964. je ustvrdio da zaslužuje vlastiti rod. Druga vrsta, *G. ramphastinus* (koju je Christian Erich Hermann von Meyer 1858. slučajno promijenio u *rhamphastinus*), nazvana je zasebnom vrstom dugo prije *G. cristatus*, a Johann Andreas Wagner ju je 1851. opisao kao vrstu sada neprihvaćenog roda *Ornithocephalus*. Naziv vrste, *ramphastinos*, odnosi se na tukana na grčkom. Zasniva se na primjerku BSP AS.I.745, skeletu iz malo mlađeg mörnsheimerskog krečnjaka u Daitingu, Njemačka. Peter Wellnhofer ga je 1970. priključio rodu *Germanodactylus*, iako su Maisch i koautori sugerirali da on zaslužuje zaseban rod, "Daitingopterus". David M. Unwin je tom rodu također priključio različite kosti udova i pršljenove iz malo starije kimmeridgenske gline u Dorsetu, Engleska; ti ostaci tada su proglašeni najranijom pojavom kratkorepih pterosaura u fosilnom zapisu.

*Germanodactylus ramphastinus*
Bennett je 1996. sugerirao da *Germanodactylus* predstavlja odrasle jedinke roda *Pterodactylus*, ali su naknadna istraživanja to odbacila, među njima i njegovo vlastito. Bennettova ponovna procjena roda *Germanodactylus* 2006. pokazala je da su obije vrste važeće i da spadaju u taj rod, pri čemu je *G. cristatus* poznat iz četiri primjerka uključujući dva mladunca, a *G. rhamphastinus* iz dva primjerka. Taj rod razlikuje se od ostalih pterosaura po kombinaciji osobina uključujući jako zašiljen vrh čeljusti, 4-5 premaksilarnih zuba i 8-12 maksilarnih po strani u gornjoj čeljusti, krupnim maksilarnim zubima koji se, za razliku od *Pterodactylusovih*, ne smanjuju prema stražnjem dijelu čeljusti, nazo-antorbitalnim otvorima dvostruko većim od dužine očne duplje i različitim razlikama u proporciji. *G. cristatus* se od *G. rhampastinus* razlikuje po tome što nema zube na vrhu čeljusti i ima manje zuba (~13 sa svake strane gornje čeljusti i ~12 u donjoj nasuprot 16 u gornjoj i 15 u donjoj sa svake strane kod *G. rhamphastinus*).

Izvori
------

1. 1 2  Unwin, David M. (2006). *The Pterosaurs: From Deep Time*. New York: Pi Press. str. 246. ISBN 0-13-146308-X.
2. ↑  Wellnhofer, Peter (1996) [1991]. *The Illustrated Encyclopedia of Pterosaurs*. New York: Barnes and Noble Books. str. 95–96. ISBN 0-7607-0154-7.
3. 1 2  Bennett, S. Christopher (2002). „Soft tissue preservation of the cranial crest of the pterosaur *Germanodactylus* from Solnhofen". *Journal of Vertebrate Paleontology* **22** (1): 43–48. DOI:10.1671/0272-4634(2002)022[0043:STPOTC]2.0.CO;2.
4. ↑  Vidovic, Steven (October 29, 2014). „The pterodactyl tree".
5. 1 2  Zhongjian, Yang (1964). „On a new pterosaurian from Sinkiang, China". *Vertebrata PalAsiatica* **8**: 221–255.
6. 1 2 3  Bennett, S. Christopher (2006). „Juvenile specimens of the pterosaur *Germanodactylus cristatus*, with a revision of the genus". *Journal of Vertebrate Paleontology* **26** (4): 872–878. DOI:10.1671/0272-4634(2006)26[872:JSOTPG]2.0.CO;2.
7. 1 2  Kellner, Alexander W.A. (2003). „Pterosaur phylogeny and comments on the evolutionary history of the group". u: Buffetaut, Eric; and Mazin, Jean-Michel. *Evolution and Palaeobiology of Pterosaurs*. Geological Society Special Publication **217**. London: The Geological Society. str. 105–137. ISBN 1-86239-143-2.
8. 1 2 3  Unwin, David M. (2003) "On the phylogeny and evolutionary history of pterosaurs", in *Evolution and Palaeobiology of Pterosaurs*, 139-190.
9. ↑  Unwin, David M. (2006). *The Pterosaurs: From Deep Time*, 273.
10. ↑  Unwin, David M. (2006). *The Pterosaurs: From Deep Time*, 84-85.
11. 1 2  Maisch, M.W. Matzke, A.T. and Ge Sun. (2004). A new dsungaripteroid pterosaur from the Lower Cretaceous of the southern Junggar Basin, north-west China. *Cretaceous Research* **25**:625-634.
12. 1 2 3  DOI:10.1371/journal.pone.0110646  
This citation will be automatically completed in the next few minutes. You can jump the queue or expand by hand
13. ↑  Plieninger, F. (1901). „Beiträge zur Kenntnis der Flugsaurier". *Palaeontographica* **48**: 65–90.
14. ↑  Wiman, Carl (1925). „Über *Pterodactylus Westmanni* und andere Flugsaurier". *Bulletin of the Geological Institution of the University of Uppsala* **20**: 1–38.
15. ↑  Wagner, Johann Andreas (1851). „Beschreibung einer neuen Art von *Ornithocephalus*, nebst kritischer Vergleichung der in der k. palaeontologischen Sammlung zu München aufgestellten Arten aus dieser Gattung" (German). *Abhandlungen der königlichen bayerischen Akademie der Wissenschaften* **6**: 1–64.
16. ↑  Wellnhofer, Peter (1970). „Die Pterodactyloidea (Pterosauria) der Oberjura-Plattenkalke Süddeutschlands". *Abhandlungen der Bayerischen Akademie der Wissenschaften* **141**: 1–133.
17. ↑  Unwin, David M. (1988). „A new pterosaur from the Kimmeridge Clay of Kimmeridge, Dorset". *Proceedings of the Dorset Natural History Museum and Archaeological Society* **109**: 150–153.
18. ↑  Bennett, S. Christopher (1996). „Year-classes of pterosaurs from the Solnhofen Limestone of Germany: taxonomic and systematic implications". *Journal of Vertebrate Paleontology* **16** (2): 432–444. DOI:10.1080/02724634.1996.10011332.
19. ↑  Jouve, Stephane (2004). „Description of the skull of a *Ctenochasma* (Pterosauria) from the Late Jurassic of eastern France, with a taxonomic revision of European Tithonian Pterodactyloidea". *Journal of Vertebrate Paleontology* **24** (3): 542–554. DOI:10.1671/0272-4634(2004)024[0542:DOTSOA]2.0.CO;2.

Vanjske poveznice
-----------------

* Restauracija *G. rhamphastinus* na The Grave Yard